CELEX: 31992R3328
Language: el
Date: 1992-11-18
Title: Κανονισμός (ΕΟΚ) αριθ. 3328/92 της Επιτροπής της 18ης Νοεμβρίου 1992 περί μεταβατικών διατάξεων σχετικά με τον κανονισμό (ΕΟΚ) αριθ. 3540/85 περί λεπτομερειών εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα

Avis juridique important

|

31992R3328

Κανονισμός (ΕΟΚ) αριθ. 3328/92 της Επιτροπής της 18ης Νοεμβρίου 1992 περί μεταβατικών διατάξεων σχετικά με τον κανονισμό (ΕΟΚ) αριθ. 3540/85 περί λεπτομερειών εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 334 της 19/11/1992 σ. 0017 - 0018 Φινλανδική ειδική έκδοση: Κεφάλαιο 3 τόμος 46 σ. 0010  Σουηδική ειδική έκδοση: Κεφάλαιο 3 τόμος 46 σ. 0010 

ΚΑΝΟΝΙΣΜΟΣ (ΕΟΚ)  αριθ. 3328/92 ΤΗΣ ΕΠΙΤΡΟΠΗΣτης 18ης Νοεμβρίου 1992 περί μεταβατικών διατάξεων σχετικά με τον  κανονισμό (ΕΟΚ) αριθ. 3540/85 περί λεπτομερειών εφαρογής των ειδικών μέτρων για τα πίσα, τα κουκιά,  τα φούλια και τα γλυκά λούπινα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για την καθιέρωση καθεστώτος  στηρίξεως για τους παραγωγούς ορισμένων αροτραίων καλλιεργειών  (1), όπως τροποποιήθηκε από τον  κανονισμό (ΕΟΚ) αριθ. 2467/92 της Επιτροπής  (2), και ιδίως το άρθρο 16, Εκτιμώντας: ότι ο κανονισμός (ΕΟΚ) αριθ. 3540/85 της Επιτροπής  (3), όπως τροποποιήθηκε τελευταία από τον  κανονισμό (ΕΟΚ) αριθ. 1734/92  (4), θεσπίζει τις λεπτομέρειες εφαρμογής των ειδικών μέτρων για τα  πίσα, τα κουκιά, τα φούλια και τα γλυκά λούπινα 7 ότι το άρθρο 6 του κανονισμού (ΕΟΚ) αριθ. 3540/85  προβλέπει την υποχρέωση των κρατών μελών να εκδίδουν πιστοποιητικά αγοράς στην ελάχιστη τιμή αφού  διεξαχθούν οι αναγκαίοι έλεγχοι 7 ότι το άρθρο 13 παράγραφος 2 του κανονισμού (ΕΟΚ) αριθ. 3540/85  προβλέπει ότι το μέρος «προκαθορισμός» του πιστοποιητικού που προβλέπεται στο άρθρο 6 παράγραφος 4  του κανονισμού (ΕΟΚ) αριθ. 2036/82 του Συμβουλίου  (5), όπως τροποποιήθηκε τελευταία από τον  κανονισμό (ΕΟΚ) αριθ. 2206/90  (6), ισχύει επί έξι μήνες από το μήνα που έπεται του μηνός κατά τη  διάρκεια του οποίου υποβλήθηκε η αίτηση 7 ότι το άρθρο 19 παράγραφος 1 του κανονισμού (ΕΟΚ) αριθ.  3540/85 προβλέπει την υποχρέωση να χρησιμοποιηθούν πραγματικά τα προϊόντα, κατά την έννοια του  άρθρου 9, εντός προθεσμίας επτά μηνών από την τελευταία ημέρα του μηνός κατά τη διάρκεια του οποίου  υποβλήθηκε η αίτηση εξακριβώσεως 7 ότι το άρθρο 22 παράγραφος 1 του κανονισμού (ΕΟΚ) αριθ. 3540/85  προβλέπει διατάξεις που αφορούν την υποβολή των αιτήσεων μεταποιήσεως από αναγνωρισμένους φορείς 7  ότι το καθεστώς στηρίξεως που έχει καθιερωθεί με τον κανονισμό (ΕΟΚ) αριθ. 1765/92 αντικαθιστά τις  διατάξεις που εφαρμόζονται για τα πίσα, τα κουκιά, τα φούλια και τα γλυκά λούπινα 7 ότι προκειμένου  να αποφευχθεί οποιοσδήποτε κίνδυνος αδικαιολόγητης σύγκρουσης μεταξύ των δύο καθεστώτων στηρίξεως,  πρέπει να καθοριστεί η 21η Μαΐου 1993 ως ημερομηνία λήξεως για την υποβολή των αιτήσεων χορηγήσεως  πιστοποιητιών αγοράς στην ελάχιστη τιμή, να ανασταλεί ο προκαθορισμός της ενισχύσεως για τα πίσα,  τα κουκιά, τα φούλια και τα γλυκά λούπινα για τους μήνες που υπολογίζονται από τον Ιούλιο 1993, να  τεθεί πέρας στην εξακρίβωση από την 1η Ιουλίου 1993 και να προβλεφθεί ότι η υποχρέωση να  χρησιμοποιούνται τα εν λόγω προϊόντα πρέπει να ικανοποιηθεί το αργότερο στις 30 Νοεμβρίου 1993 7  ότι οι δηλώσεις μεταποιήσεως πρέπει να διαβιβασθούν τον Ιούλιο 1993 7 ότι οι δηλώσεις αυτές,  δυνάμει του άρθρου 9 παράγραφος 1 του κανονισμού (ΕΟΚ) αριθ. 2036/82, μπορούν να επωφεληθούν της  ενισχύσεως που εφαρμόζεται κατά την ημερομηνία υποβολής της αιτήσεως 7 ότι τα μέτρα που  προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης  Αποξηραμένων Ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Καμία αίτηση για τη χορήγηση  πιστοποιητικού αγοράς στην ελάχιστη τιμή, όπως προβλέπεται στο άρθρο 6 παράγραφος 1 του κανονισμού  (ΕΟΚ) αριθ. 3540/85, δεν μπορεί να υποβληθεί μετά τις 21 Μαΐου 1992. Άρθρο 2 Για τα πίσα, τα  κουκιά, τα φούλια και τα γλυκά λούπινα, η διάρκεια ισχύος του μέρους «προκαθορισμός» του  πιστοποιητικού που προβλέπεται στο άρθρο 6 παράγραφος 4 του κανονισμού (ΕΟΚ) αριθ. 2036/82 δεν  υπερβαίνει τις 30 Ιουνίου 1993, με την επιφύλαξη του άρθρου 13 παράγραφος 2 του κανονισμού (ΕΟΚ)  αριθ. 3540/85. Άρθρο 3 1.  Από την 1η Ιουλίου 1993 δεν πραγματοποιείται καμία εξακρίβωση για τα  πίσα, τα κουκιά, τα φούλια και τα γλυκά λούπινα. 2.  Κατά παρέκκλιση του άρθρου 19 παράγραφος 1 του κανονισμού (ΕΟΚ) αριθ. 3540/85 για τις  εξακριβώσεις που πραγματοποιούνται πριν από την 1η Ιουλίου 1993, η υποχρέωση να χρησιμοποιούνται τα  προϊόντα κατά την έννοια του άρθρου 9 του κανονισμού (ΕΟΚ) αριθ. 3540/85 πρέπει να έχει τηρηθεί το  αργότερο στις 30 Νοεμβρίου 1993. Άρθρο 4 Οι δηλώσεις μεταποιήσεως που προβλέπονται στο άρθρο 22  παράγραφος 1 του κανονισμού (ΕΟΚ) αριθ. 3540/85 για τον Ιούνιο 1993 και διαβιβάζονται στην αρμόδια  αρχή τον Ιούλιο 1993 θεωρούνται, κατά την έννοια του άρθρου 9 παράγραφος 1 του κανονισμού (ΕΟΚ)  αριθ. 2036/82, ότι έχουν παραληφθεί στις 30 Ιουνίου 1993. Άρθρο 5 Ο παρών κανονισμός αρχίζει να  ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 18 Νοεμβρίου 1992. Για την Επιτροπή Ray MAC SHARRY Μέλος της Επιτροπής